अधिकारियों का कहना है कि मंगलवार शाम इराक़ के उत्तरी जिले में दुकानों और रेस्तरां के पास दो बम धमाकों में नौ लोग और पश्चिमी हिस्से में हुए बम धमाकों में 19 लोग मारे गए .अधिकारियों का कहना है कि इससे पहले, इराक़ के दक्षिण में बंदूकधारियों ने फायरिंग कर सात लोगों की हत्या कर दी .इराक़ की राजधानी बग़दाद में मंगलवार शाम सिलसिलेवार बम धमाकों में नागरिकों को तब निशाना बनाया गया, जब वह खरीददारी के लिए बाज़ार में या रात का खाना खाने के लिए रेस्तरां में मौजूद थे .इराक़ में चिकित्सा अधिकारियों का कहना है कि देश के सात अलग-अलग ज़िलों में होने वाले बम धमाकों में कम से कम 50 लोग मारे गए और दर्जनों घायल हुए .एक पुलिस अधिकारी ने समाचार एजेंसी रॉयटर्स को बताया कि धमाके के बाद आग का गोला और धुएं के बादल देखे गए.उन्होंने कहा कि विस्फोट जगह लोगों के चीख़ने की आवाज़ें आ रही थीं.पुलिस के अनुसार धमाके के एक मिनट बाद दूसरा विस्फोट हो गया, जिसके बाद वहां कई लाशें पड़ी हुई थीं.इराक़ में पिछले महीने के दौरान 800 से अधिक लोग मारे गए थे.संयुक्त राष्ट्र के अनुसार इराक़ में जनवरी से अब तक 5,000 से अधिक लोग मारे गए और 12,000 घायल हो चुके हैं.(बीबीसी हिन्दी के एंड्रॉएड ऐप के लिए 



यहाँ क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)